Min lille hoppe på 5 år er ved at skifte tænder. Det er de yderste fortænder, og måske er hun også ved at få ulvetænder. Hun er en meget sensibel hest, og vi har haft vores op og nedture under tilridningen. Her i sommer har det imidlertid gået rigtigt godt. Hun har været nem at ride, og er blevet dejligt lyttende overfor mig. Hun har været meget følsom overfor biddet, da hun blev tilredet, og er meget følsommi sin mund i det hele taget. I den sidste tid er hun dog begyndt at være nærmest uridelig. Hun er meget urolig fortil. Hun ryster på hovedet, meget voldsomt, og man har følelsen af at hun slet ikke hører efter. Hun reagerer negativt på tøjlerne, dvs. hun løber når jeg tager halve og hele parader. Jeg har givet hende lidt fri, men tror også jeg skal have dyrlægen ud, for det kan ikke passe af hun skal opføre sig sådan. Kan heste reagere så voldsomt på tandskifte. Hvad er jeres erfaring med det? Det er meget træls, når det nu lige gik så godt, at vi nu nærmest er tilbage ved 0-punktet igen. Øv, øv.
Ja det kan du tro den kan! Du skal få hende kigget efter hurtigst muligt. Ingen grund til at give hende dårlige oplevelser med bid og ridning. Grunden til at hun reagerer som hun gør, er at det gør ondt. Og det skal selvfølgelig behandles. Signe
Ja, jeg håber da at det bare er de tænder. Her på det sidste er jeg blevet lidt bekymret, og tænker om hun måske har en skrue løs. Hun løber nærmest sanseløst afsted, med mig på ryggen når vi rider. Og derfor rider vi ikke, men uh hvor er det træls. Dyrlægen er bestilt, men kan ikke komme før onsdag i næste uge.
kan sagtens give kraftige reaktioner, så jeg vil tro at din dyrlæge fjerner dem. Min har også ulvetænder, men vi venter og ser om de giver gener, da de ikke må fjernes uden grund. Linda.
Ulvetænderne er ikke brudt frem, men jeg synes jeg kan mærke, at de er på vej. Kan de fjernes så? Eller skal de først komme ud. Det kan jo tage meget lang tid.
Hvad med at ride med sidepull mens hun skifter tænder?
Selvom mange får fjernet ulvetænder er det faktisk sjældent at det er dem der giver problemer. Hvis de giver problemer vil man kunne se en rød ring rundt i tandkødsranden. Det der dog kan ske når tænderne er ved at bryde frem er at det følsomme tandkød kan komme i klemme mellem bid og tand. Dette gør ekstremt ondt, man ser det hyppigt når hingstetænder er ved at bryde frem. Hopper kan også få hingstetænder, problemet er bare at de er meget små og derfor jævnligt ikke bryder helt frem hvilket giver samme problemer som med ulvetænder der ikke bryder helt frem. Så giver de andre ret, et grundigt tjek af munden er vist nødvendigt.
Jeg har været så dum at sælge min bidløse trense. Hun har før haft samme problem, dog knap så slemt, men problemet forsvandt, og derfor solgte jeg trensen. Dumme mig.